ईवीएम के दो बटन दबाने थे मगर वोटर अनजान, महिलाएं ज्यादा उत्साहित रहीं
नगर पंचायत भोपालपटनम चुनाव में पिछली बार के मुकाबले इस बार मतदान चार प्रतिशत कम था। पिछली बार यहां 86 प्रतिशत वोटिंग हुई थी जबकि इस बार यहां 82.43 प्रतिशत वोटिंग हुई। इस बार चुनाव में ईवीएम का प्रयोग होने से बटन दबाने में कई लोग भ्रमित हुए। उन्हें दो बटन दबाने थे लेकिन उन्हें इसके बारे में ज्यादा कुछ पता नहीं था। कड़ी सुरक्षा के बीच हुए मतदान की व्यवस्था देखने कलेक्टर यशवंत कुमार हेलीकाॅप्टर से स्वयं पहुंचे और अधिकारियों से चर्चा की। महिलाएं सुबह से ही काफी उत्साहित नजर आईं।
15 में से 13 मतदान केंद्र थे संवेदनशील: 15 वार्डों में दो वार्ड ही सामान्य और 13 वार्ड संवेदनशील थे पर कहीं कोई अप्रिय वारदात नहीं हुई। एसडीओपी सुखनंदन राठौर ने बताया कि सुरक्षा के कड़े इंतजाम किए गए थे। सभी वार्डों में बूथ के आसपास जवान तैनात थे। रविवार की रात से ही नगर के बाहरी इलाकों में भी गश्त तेज थी। मतदाताओं ने बेखौफ वोट डाले।
नल-जल ही सबसे बड़ा मुद्दा: मतदान केंद्रों के आसपास भाजपा के युगेन्द्र वासम, कांग्रेस के कामेश्वर राव गौतम एवं निर्दलीय अरूण वासम से बात की गई तो इनका कहना था एक ही प्रमुख मुद्दा है और वह है नल-जल योजना को सशक्त करना। तीनों इसी को अपना चुनावी मुद्दा बनाया है। इसके अलावा नगर सौंदर्यीकरण , तालाब गहरीकरण, नाली और सीसी सड़क का निर्माण और बिजली की समस्या को दूर करना इनका मकसद है। ये सभी नगर का चहुंमुखी विकास चाहते हैं।
रोड शो का भरोसा नेताओं को : वन मंत्री महेश गागड़ा ने आकर एक बार रोड शो किया। कांग्रेस के पक्ष में सुकमा जिला पंचायत अध्यक्ष हरीश कवासी, जिलाध्यक्ष विक्रम शाह मण्डावी, प्रदेश महिला कांग्रेस की महासचिव नीना रावतिया ने भी रोड शो कर घर-घर दस्तक दी। कमान संभालने में उसूर जनपद उपाध्यक्ष कमलेश कारम भी पीछे नहीं रहे। इस बार सीट अजजा मुक्त है। शेष पेज 14 पर
और कांग्रेस से कामेश्वर राव गौतम व भाजपा से उगेन्द्र वासम भाग्य आजमा रहे हैं। निर्दलीय के तौर पर अरूण वासम चुनाव मैदान में हैं। पिछली बार यहां अध्यक्ष पद के लिए चार प्रत्याशी चुनाव मैदान में थे और तक सीट अनारक्षित थी। तब भाजपा से बसंतराव ताटी, कांग्रेस से कामेश्वर राव गौतम, निर्दलीय अफजल अली एवं उगेन्द्र वासम ने चुनाव लड़ा था।
नपं भोपालपटनम
अध्यक्ष पद के उम्मीदवार
उगेंद्र वासम
निर्दलीय
कामेश्वर गौतम
कांग्रेस
अरूण वासम
भाजपा
hin_Deva hin_Deva hin_Deva hin_Deva hin_Deva awa_Deva mai_Deva bho_Deva mar_Deva awa_Deva mai_Deva awa_Deva npi_Deva bho_Deva